
La leganto ekkonas lupon en piĵamo 


La rabobesto, menciita en la titolo, kompreneble ne estas 
vera lupo, ĉar tiaj ekzistas nek en la fantazio de la verkisto, 
portantaj piĵamon, ĝi estas nur metaforo. Ni jam povis atenti, 
ke niaj homkunuloj, se temas pri metaforo, ili preferas 
ĝenerale la plej malbonajn. Vi konas ekzemple vipuron, 
dorlotitan surbruste, kiel la simbolon de insido, nur tial, Ĉar 
tiu rampulo, fartinte pli bone, kompreneble ekmordis tiun 
idioton, kiu pro neinformiteco varmigis sur sia brusto 
venenan seprenton, trovitan vojrande — anstataŭ tio, ke li 
lasintus ĝin tie, kiel ĝi estis. Tio estintus konsterniga, se la 
dorlotita serpento estus ĵurinta eternan fidelecon al la 
koncernulo. Sekve de tio ni devas rezigni ankaŭ tiun 
simbolon, kiu komparas harditajn ŝipestrojn kontraŭ la 
tempestoj kun “marlupoj”. Ĉar la lupoj troviĝas ĉie en la 
mondo, de la siberiaj tundroj, tra la usonaj stepoj, ĝis la 
hindaj ĝangaloj, nur ekskluzive sur la maroj ne. Mi havus 
emon ankoraŭ teksi plu la nekompreneble stultajn, homajn 
metaforojn, sed la enkonduko de mia romano ne povas 
ampleksi dudek-tridek dikajn volumojn, ni do konsentu pri 
“marlupo”. 


De la velŝipo ĝis la helica ŝipo okazis granda ŝanĝiĝo en ĉio, 
kiuj havas interrilaton kun la navigado, eĉ kun la heroo de la 
surmaraj aventuroj. La progreso postlasas ĉiam pli 
profundajn sulkojn en nia medio. Mia amiko, benita kun 
literaturista talento, kiu estas ĉiovendisto, li esprimis tion tre 
trafe, ke “la dentoj de l' tempo preterpasas ni”. Okazis 
esencaj ŝanĝoj rilate la certajn nociojn. El la trampa 
rompoŝtelisto kun falsŝlosilo fariĝis gangstero kun mitralo. 
Kie estas la bonaj, maljunaj marlupoj, la morozaj 
romanherooj el niaj junularaj legaĵoj. Aŭ kie troviĝas la 
kolerega reĝo de piratoj? 


Li do ekzistas. Ĝuste li estas iu ĉefheroo de mia romaneto. La 
reĝo de la piratoj, la maljuna marlupo, kvankam la modernaj 
tempoj ankaŭ sur li postlasi sian stampon, eĉ nun li estas 
interesa karaktero. 


Ni rigardu, ĉu de la romanfiguroj de Jules Verne kaj Jack 
London, kiel ŝanĝiĝis la timita heroo de la nigra flago kun 
mortokranio? 

Unuavice tiu eksteraĵo diferencigas lin iomete de la konata 
pirat-tipo, ke li portas piĵamon. Sed tiu cirkonstanco efikus al 
la legantoj de Jack London kaj Jules Verne konsterne, ke la 
reĝo de la piratoj postulis hurlante la sekretarion de la 
hotelo, ĉar li forgesi meti pin-tablojdon en lian matenan 
banakvon. Baldaŭ li suprenportigis la matenajn ĵurnalojn, 
sed antaŭ ol li povintus legi tiujn, aperis la homo de la 
vojaĝoficejo. Li enpaŝis sen frapeto. 


— Kio nova, Havliĉek? — demandis la oficisto. Ĉar la 
kapitano de la piratoj nomiĝis Havliĉek, kaj li elmigris el 
Prago dum sia junaĝo. 


— Plie diru vi, kio nova?! Mi perlaboris nur tricent dolarojn 
dum du semajnoj. 


— Kiom da homoj vi povas kolekti por la sekva semajno? 


— Bedaŭrinde, nun estas malfacila afero varbi piratojn, 
komenciĝas la strandsezono, kaj ili iras labori provincen, kiel 
kelneroj. Sed mi povas akiri kvardek piratojn po ses 

dolaroj. — Sur la tablo kuŝis notlibreto, kaj la reĝo de la 
piratoj komencis tuj kalkuli: 


— Se mi dungos kvardek homojn por po ses dolaroj, kun 
transporto kaj provizado... ducent kvardek plus sepdek... kaj 


mi subtrahas el tio vian kurtaĝon... 


— Vidu, Havliĉek, ne kalkulu. Varbu por mi kvardek 
membran sovagaspektan kompanion el piratoj, ni luis la 
malgrandan insulon Carabean apud la arkipelago Havajo, 
kaj vi akceptos la turistojn tie. Vi ricevos sescent dolarojn. 


— Ab Carabean, mi ne entreprenas tion. Vi devas financi la 
transporton kaj miajn apartajn elspezojn. Mi devas forveturi 
pli frue por aranĝi la kaŝejon de la piratoj, antaŭ ol la 
sangosoifaj turistoj alvenus tien. Mi ne laboros kun 
indiĝenoj, ĉar mi respondecas pri miaj piratoj, sed tiuj 
miksrasuloj kaj negroj ŝtelas la fotoaparatojn. 


— Ni bezonas minimume kvin indiĝenojn. Kiel vi imagas tian 
kaŝejon de piratoj sen vera bataldanco? 


— Ĉu vi instruas min?! Ĉu vi estas la pirato, aŭ mi? 


— Ni povus diskuti pri tio. Sed mi ne volas diskuton. La tuta 
afero valoras nenion sen bataldanco. Akiru honestajn 
indiĝenojn — postulis la homo de la vojaĝoficejo. 


— Jen la solvo! Oni strikas en la kurdrilfabriko, mi povas akiri 
kelkajn negrajn laboristojn. Ili lernos danci dum du semajnoj. 


— Ili devas eĉ hurli kaj grinci per la dentoj. Atentu, ke nenies 
plumbo estu videbla. Krome akiru pli da flagoj kun 
mortokranio, ol lastfoje. 


— Se vi bezonas pli multe da flagoj, aĉetu aŭ prunteprenu 
tiujn. 


— En ordo. Sed ne provu vendi bildkartojn! 


— Kial?! Ĉu pirato ne rajtas havi kromsalajron?! 


— Mi ne timas la klarvidon de la turistoj, sed neniu aŭdis 
tiaĵon, ke piratoj vendas bildkartojn. 


— Bone. Ni aranĝos masakradon — kriis Havliĉek moke. 


— Ekzistas ankaŭ mezvojo. AŬ bildkartoj aŭ masakrado, ĝi 
estas troigo. La junuloj estu sovaĝaspektaj, sed ĝentilaj, kaj 
ili ne timigu tro la turistojn. Bonvolu noti la prezican liston 
de la rekvizitoj. Ĝis revido. 


La homo de la vojaĝoficejo foriris. La reĝo de la piratoj 
ekfumis cigaredon kaj disfaldis iun matenan ĵurnalon. 


Jen estas la moderna, mar-rabisto. 

Por ke la leganto ne vidu la vivon de nia Tero pli proza, ol kia 
ĝi estas efektive, mi rimarkas, ke la pirat-romantiko de la 
Pacifika oceano vere konservis ankoraŭ kelkajn tre sovaĝajn 
tipojn, sed tiuj ĝenerale estas en politika servo. Eĉ nun 
kaŝiĝas piratoj en la profundo de atoloj, nealvetureblaj per 
ŝipoj, inter lagunoj kaj rifoj en la proksimo de la ĉinaj 
malbordoj. Tiuj piratoj malhelpas la indrustrie funkciantan 
kontrabandadon, direktiĝantan al la ĉina imperio. AŬ 
estantaj la sekretaj dungitoj de iu ĉina generalo, ili pereigas 
japanaj kontgraband-ŝipojn, aŭ ili dronigas la kontraband- 
ŝipojn de la grandindustrio de alia ŝtato helpe de angla 
mono. Kiu ŝtato povus interveni kontraŭ ili kategorie? Se oni 
ja agus tiel, ĝi estus rekono de tio (kion ĉiu scias), ke la 
kontrabandistoj estas utilaj liverantoj de la grandaj potencoj, 
ekscitantaj enlandan militon. La kontrabandisto do estas 
libera predo en la proksimo de la ĉinaj marbordoj. Ok-dek 
dronigitaj ĵunkaoj, masakritaj ĉinoj, kelkaj okupitaj, malnovaj 
vaporŝipoj kun tridek-kvardek mortigitaj matrosoj tute ne 
estas okulfrapaj. Kaj kiu povus reklamacii? Kelkaj orfoj, unu- 


du vidvinoj kaj bonaj amikoj, kun kiuj neniu parolas, kaj 
kelkaj neregistritaj loĝantoj sur tiu Ĉi tero. 


En la proksimo de la usonaj mabordoj, kie la regno de la 
piratoj malaperis unue en nia epoko, nur jam Havliĉek 
negocaĉas, kaj li kolektas la monon de la sensuspektaj 
pasaĝeroj inter leĝaj cirkonstancoj. Kelkaj vivantaj, maljunaj 
lupoj de la usona pirat-mondo nun liberiĝas el la dudekjara 
prizonpuno, aŭ ili portas la sakojn tusante en iu haveno. La 
ĉinaj marbordoj, kie vivas ankoraŭ kelkaj veraj piratoj, estas 
je tri semajna distanco de ĉi tie, veturante per bona, rapida 
ŝipo. Sed la turistoj estas sufiĉe legintaj pri la piratoj de la 
Pacifika oceano, ke ekscitita scivolemo ekregu ilin, kaj ili ne 
domaĝu sian monon (“se ni jam venis el Eŭropo”), rigardi la 
“kaŝejon de la piratoj”. La vojaĝoficejo kompreneble 
garantiis skribe la person- kaj havaĵ-sekurecon de la 
pasaĝeroj. Sed tio estas tute superflua, diris sinjoro Morton 
al la turistoj, kiu estis la gvidanto de la eŭropa sekcio, ĉar 
atako kontraŭ usona pasaĝerŝipo konsekvencus la koleron 
de la floto de la Unuiĝintaj Ŝtatoj, kaj tion ankaŭ la timita 
reĝo de la piratoj evitus. 


Post tiaj antaŭaĵoj du svedaj oldfraŭlinoj, unu bulgara 
grenkomercisto, tri riĉaj, grekaj studentoj, kaj unu altranga 
familio, kvankam tremantaj de timo, ili alvenis sur la insulon 
de la piratoj. Ili tute ne konjektis, ke tiu terura loko, situanta 
iom pli malproksime, efektive ĝi tamen apartenas al la paca 
insularo de Havajo. Ili surbordiĝas, akompanate de kvar 
matrosoj kaj unu oficiro. Sur la insulo akceptas ilin aro da 
hotelservistoj, armitaj ĝis la dento, gvidataj de la reĝo de la 
piratoj, tiuokaze li portas pruntepetitan vestaĵon de foko- 
ĉasistoj el San-Francisko, sur lia frunto estas malpura 
ĉirkaŭligaĵo, en lia mano dutuba ĉasista fusilo, kiun li tenas 
ĉe la mezo, premegante ĝin rezolute, unuavice tial, ke la 
manko de la kulaso estu okufrapa al neniu. Li havas 
ponardon en sia rimenzono, lia hararo estas hirta kaj 


kotkovrita (li devos pasigi horojn ĉe la frizisto sekvonttge), 
kaj li rigardas orgojle la alvenintojn. La pasaĝeroj nur staras, 
kaj ili kuraĝas nek ekmoviĝi. Fine la reĝo de la piratoj 
ekparolas kun vingusta, frid-konduta voĉo: 


— Vi alvenis sub la usona standardo, vi do estas ĉi tie en 
sama sekureco, kvazaŭ en via propra loĝejo. Sentu vin tiel, 
kiel miaj gastoj, se vi jam hazarde trovis nian kaŝejon, kaj mi 
petus vin nur pri tio, ne perfidu nin al la instanco. Rigardu 
nian groton, dume lasu viajn pakaĵojn trankvile ĉi tie. 
Harpunisto! Gardu tiujn! 


— Jes! — respondis la harpunisto moroze, havanta 
nekredeble longajn lipharojn. 


Ĉiu malsekiĝas en la groto, kaj baldaŭ ili komencas grati sin. 
La turistoj tremas pro timo inter la trampaj senlaboruloj, 
alvenintaj el San-Francisko. En la profundo de la kaverno 
kuŝas kelkaj haste disĵetitaj homkranioj. Dum la krepuskiĝo 
ili tamen amikiĝas kun la ĉirkaŭaĵo, kaj vespre jam la patrino 
el Londono krias akre: 


— Jackie! Lasu trankvila la oĉjon piraton, kaj venu ĉi tien! 
— Sed panjo! Tiu fusilo ne havas ĉanon! 


— Tuj demetu ĝin! Kara sinjoro rabisto, bonvolu porti tiun 
bubon ĉi tien! 


Baldaŭ ekflagras la bivakfajroj multloke, kaj el la profundo 
de la groto de la piratoj oni elportas plektitajn, ĝardenajn 
seĝojn. Poste alvenas la “indiĝenoj” de sur la monto, kaj ili 
dancas la fajrodancon. Sed nur tri homoj. La kvara laboristo 
el la kurdrilfabriko, post la unua dancprovo, apelaciante 
siajn plenkreskajn infanojn, li lasis siajn kunulojn en la 
danclernejo. La tri aliaj homoj portis mat-tukon ĉirkaŭ sia 
talio, farbitaj per blankaj strioj surkorpe, turnante siajn 


lancojn sovaĝe, ili saltadis hurlante. Tiu amuziĝo daŭris 
longe, tamen ili devis ĉesigi tion pli frue, ĉar dorno 
pikvundis la plandon de iu laboristo, la anglo kriegis 
malbenojn kaj saltadis sur unu piedo. 


Sed malgraŭ tio la societo amuziĝis bone, kaj la multe da 
fotoj antaŭhelpis la enspezojn de la fabriko Kodak, poste la 
turistoj forveturis. 


Oni estingis la fajrojn, kaj la reĝo de la piratoj tuj ordonis. 


— Metu ĉiun armilon en la lignokeston laŭnumere. Mi 
subtrahos la prezon de la perditaj rekvizitoj el la tagsalajro. 


Apud la armiloj troviĝis kelkaj nigraj flagoj, kvin kranioj el 
gipso, la lancoj, krome la nekredeble granda liphararo de la 
harpunisto. Poste la reĝo de la piratoj pagis la salajron al la 
homoj, kaj post unu horo ili estis survoje al San-Francisko. 


Unu homo ŝatus fariĝi viro 


La deziro ekideis en Larry Burton dum la kvinahora te- 
kunveno de la jaĥtklubo: estus bone fariĝi forta, kuraĝa viro. 
Mary Long estis la kaŭzo de lia subita ambicio. Mary estis la 
filino de la milionulo Arturo Long. Fraŭlino Long ne ŝatis la 
altrangajn junulojn, svarmantajn en sia proksimo. Ĉar Mary 
pensis pri si, ke ŝi estas tiu forta, trejnita, sportita, moderna 
virino, kiu rajte serĉas vivkunulon, decan al ŝi, en la persono 
de serioza, inteligenta, sed kuraĝa kaj forta viro. Kvankam 
Mary konvenis nur al la epiteto moderna el la supre 
menciitaj karakterizaj trajtoj, sed ni devas rekoni, ke neniu 
rompis tiom multe da aŭtomobiloj stirante, dum tiel 
mallonga tempo, kiel ŝi. Estas fakto kaj vero ekzemple, ke 
ŝia sport-aŭto veturegis sur la stratoj de tiu ĉi admirinda 
mondo, kiel la neelkalkulebla volo de la sorto. Kome Mary 
povis naĝi tiel malproksien en la maron, ke oni mobilizis sav- 
ekspedicion pro ŝi, kiun partoprenis ĉiu akvo-veturilo, 
troviĝanta en la haveno. Anstataŭ danci ŝi iris prefere grimpi 
montojn, kun sia bonega turista ekipaĵo al la romantikaj 
admirindaj rokoj de la proksima Nevado, kaj vespere Ŝi 
alvenis hejmen kun iom taŭzita eksteraĵo, akompanate de la 
fajrobrigado. Post la okazintaĵoj ŝi sentis tiel, ke ŝi estas pli ol 
ĉiutaga virino, kaj ŝi prenis al si la rajton malestimi la 
afablajn junsinjorojn en sia proksimo. 


Ankaŭ Larry Burton estis tia malestimata sinjorido por ŝi, kiu 
estis la filo de la konservativa bankiero Burton. Tial mi 
mencias ĝuste Larry-on el inter la multaj aliaj junuloj, ĉar sur 
tiu cetere gemuta junulo estis videblaj la nekontestablaj 
simptomoj de melankolio jam de semajnoj. Kvankam oni 
povas nomi la junulon nek malkuraĝa, ĉar lia amo faris lin 
tiel rezoluta, ke li ne timis sidi en la sport-aŭton, kiam Mary 
stiris ĝin. 


Marlow, la alia oostina amindumanto havis nek pli da ŝanco, 
ol Larry. Sed Marlow, konsciante pri sia senespera amo, ne 
provadis per tio, ke Mary vidu lin alimaniere, ol kia li estas 
efektive. Kaj efektive la povra John vere estis kompatinda 
viro. Li nek scipovis ludi tenison, ĝenerale li parolis tro 
mallaŭte, li ruĝiĝis facile, kaj iafoje li parolis kun peno kaj 
paŬzoj, oni diskonigis, ke li timas la maron, li ankoraŭ 
neniam sidis en boato. Li neniam kuraĝis veturi kun Mary 
per aŭtomoblilo, li okupiĝis pri literaturo kaj sociologio. Li 
violonludis tre bele, li havis valoregan kolektaĵon de 
antikvaĵoj, kaj doktoriĝinte pri filozofio, li okupiĝis pri fondo 
de etnografia muzeo ekde jaroj kun kelkaj scienculoj de la 
urbo. Li havis sufiĉe da tempo, ĉar la familio Marlow 
apartenis al la unuaj impostpagantoj de la lando laŭ la 
financaj statistikoj. 


John Marlow estis kuzo de Larry Burton. La pli aĝa Burton 
edziĝis la junan fratinon de la patrino de Marlow. Kiam la 
familio Burton ludis gravan rolon en la finanaca mondo, la 
membroj de la familio Marlow jam dum kvar-kvin generacioj 
dediĉis sian ĉiun tempon ekskluzive al la scienco kaj arto. 


Nur la patro de Larry vivis, kaj John Marlow estis orfo jam kiel 
kvarjarulo. Li ne memoras siajn gepatrojn, kaj li perdis ankaŭ 
sian duonpatron, havante 13 jarojn. Do la avino edukis lin. 
Lia oficiala tutelpatro ja estis lia onklo, nomata Fred Marlow, 
kiu havis altan pozicion en la ministrejo, kiel emerita 
admiralo, sed la edukon de John direktis la efektiva kapo de 
la familio, la avino. Tre fortamane. Tiu fragila, kolombogriza, 
sepdekjara, delikatvizaĝa virino ne konis baron, se temis 
efektivigi sian volon. John lernis muzikon kaj lingvojn. Li 
devis multe gimnastiki, sed li ne povis utiligi sian forton, ĉar 
oni gardis lin de ĉiu malbono, de la interbatiĝantaj 
kamaradoj kaj vulgaruloj tiel, kiel tronheredanton de iu 
malproksim-orienta lando, kiu samtempe fariĝos ankaŭ la 
dio de la popolo, kiam oni kronos lin. Tial John estis timema, 


malaplomba kaj humila. Li havis troan pedantecon, rilate 
sian eksteraĵon, li neniam trinkis alkoholaĵon, li ne vizitis 
publikajn amuzejojn kaj ne fumis. Sed li entuziasmis pri 
francaj poetoj, li fortepianis belege, kaj liaj artikoloj pri la 
anglosaksaj dialektoj vekis sensacion en tre seriozaj, 
sciencaj rondoj. 


La avino komprenis malfrue la malbonajn konsekvencojn de 
sia zorgema, pedagogia sistemo. Junulo kun tia naturo eĉ 
tiam estas malfeliĉa, se li fariĝis scienculo. Precipe en la 
Unuiĝintaj Ŝtatoj. Li do ne provadis, rilate Mary-on, ja Larry, 
kiu stiras aŭton, drinkas kaj kuraĝas veturi sur la maron per 
velŝipo; nek Larry atingis sukceson ĉe Mary. Estas 
kompreneble, ke la knabino trovis pli simpatia la junan 
scienculon, kiu ne lasis libera sian amkonfeson el malantaŭ 
sia malgaja rigardo. El inter du diversaj amindumantoj tiu 
estas la pli simpatia por virino, kiu malpli ofte esprimas siajn 
sentojn. 


Tio estis la situacio komence de la romano. Jen estas Larry, 
viro, kiu amas knabinon. Ĝi ne estas la unua kazo, ke 
romano komenciĝas tiel, kaj nek tio estas eksterordinara 
daŭrigo, ke la knabino ne amis la menciitan sinjoron. Sed tiu 
cirkonstanco, ke la sinjoro ne rezignis tion, ĝi konsekvencas 
romanon da komplikaĵoj. Sen tiaj obstinaj homoj la verkistoj 
povus iri almozpeti. 

Dum la kvinahora te-kunveno Larry decidis sin al tute 
rezoluta paŝo. 


— Mary — li diris dum dancado, — ĝi ne estas daŭrigebla plu 
tiel. Mi amas vin. 


— Nu, mi ĝojas. Bona sento estas por virino, sciante, ke iu 
amas ŝin. 


— Tio ne estas respondo. Mary, edziniĝu al mi! 


— Nun ni dancas — diris Mary. Nur tial ŝi ne rifuzis Larry-on 
kategorie, ĉar la knabo esti iu el la karaj tenis-, velŝip- kaj 
dancpartneroj. Ŝi ne volonte estus malhavinta lin. — Mi 
opinias, Larry — ŝi diris, — mi neniam esperigis vin pertio, 
ke mi edziniĝos al vi. 


— En ordo. Kiam do vi respondos? Ĉu post duonhoro? Ĉu 
sufiĉas al vi tiom da tempo por pensado? 


— Mi vidos tion... 


Post la dancado Marlow venis al ilia tablo. John kaj Larry 
esence amis unu la alian, sed nun pro la knabino, precipe 
flanke de Larry, kvazaŭ la kontakto estus pli streĉa inter ili. 
Mary, por deturni la parolon de la ĝisnuna direkto, ŝi 
komencis interesiĝi rapide pri la onidira, ekskontinento, kiu 
iam kunligis Sud-Amerikon kaj Aŭstralion, kaj laŭ Marlow 
tion pruvas bone la pratempaj, indianaj iloj, trovitaj sur 
kelkaj insuloj de la Pacifika oceano. John informis ilin tre 
detale pri tiuj fosilioj, precipe eksplikante elfositajn ostojn de 
certa simio, estanta proksime al prahomo, vivinta sur la 
insulo Javo. 


“Ŝlemilo” — pensis Larry, poste li invitis Mary-on danci. 
Post kelkaj dancpaŝoj Larry daŭrigis la sieĝon: 


— Mary! Vi havis pli da tempo decidi vin, ol kiom ĝenerale 
estas bezonata en nia epoko por eldiri la feliĉigan vorton jes. 
En la nunaj militaj tempoj oni decidas pri multe pli gravaj 
aferoj inter tango kaj fokstroto. 


— Bonvolu ne paroli pri politiko. Se vi volas scii ĉiumaniere, 
vi ne kontentigas miajn pretendojn. Oni publikigis sincere en 
la suplemento de la dimanĉa ĵurnalo, ke ne anticipos 


miltdeklaro la sekvontan militon. Subite aperos super San- 
Francisko la bombaviadiloj de la malamiko, kaj en tiu kaoso 
mi volas senti apud mi ĝisostan, fortan viron. Kaj vi ne estas 
tia. 


— Ĉu vi pensas, ke mi ne povus defendi vin?! — li diris al 
Mary ege ofendite. 


— Laŭ mi la malamiko povus ĵeti tiom da bomboj sur min, 
kiom ili volas viaflanke. Vi ne ekmovus eĉ vian etfingron 
kontraŭ tiuj. 


— Tion vi ne diras serioze! — protestis Larry ekscitite. — Se 
ĝi okazos, vi vidos, kiel mi kondutos. Kvankam mi vere ne 
scias, en niaj sociaj rondoj, kial preferus eleganta virino 
tipon de interbatiĝema homo? 


— Mi preferas eĉ interbatiĝeman ulon, ol dancantajn 
dandojn. Sed mi ŝatus ne tian homon. Mia edzo estu forta, 
aplomba, kuraĝa kaj serioza. 


— Ĉu mi ne estas tia? 


— Ne. Mi ankoraŭ ne vidis vin aplomba. Sed mi promesas al 
vi, ke mi ne edziniĝos ankoraŭ longatempe, kaj se vi pruvos, 
ke mi eraris, tiam mi tuj diros al vi jes. 


Mary sentis tiel, ke ŝi aranĝis la aferon diplomate. Sed ŝi 
eraris. La unua grava sekvo de ŝia eraro okazis eĉ tiun 
vesperon. Larry estis sufiĉe stulta uzi la teneran, 
delikataniman John-on por pruvi sian virecan konduton. Ĉar 
kiam ili eksidis denove, kaj Marlow post la fosilio, trovita sur 
Javo, li transiris al la pli detala konigo de la pitekantropo, 
trovita en la groto Croĉ-magnon de Sud-Francio. Larry 
interrompis lin nervoze. 


— Ba, finu jam tiun konstantan babilaĉon 


— Pardonu min... — diris John tre mallaŭte, — sed mi 
opinias, ke mi ne babilaĉas. Tio estis iom drasta esprimo. 


— Jes, ĝi estis tio! — respondis Larry ĉiam pli incitite. — Mi 
ne metos ĉiujn miajn vortojn sur pesilon de apotekisto pro 
vi. Notu bone, ke mi enuas vian stultan babiladon! 


Leviĝinte de sur sia loko, John rigardis al Mary kun fajroruĝa 
vizaĝo, poste li respondis malcerte, timeme. — Tio... tio 
vere... estas impertinenteco... 


Ĝi okazis dum momento, ankaŭ Larry tuj pentis tion, sed li 
estis ankoraŭ sub la influo de la parolado, kaj koleriĝinte pro 
la ofendaj vortoj, li vangofrapis John-on. 


John sentis, ke li nun devus rebati. Ke trafis lin morta honto 
antaŭ Mary! Mary paraliziĝis pro timego. John sentis, ke li 
estas malkuraĝa, kaj ĉio estas finita... 


Li foriris hontante, kun klinita kapo. 


— Malkuraĝulo! — kriis Mary al Larry. — Ĉu vi pensas, ke tio 
estas kuraĝo, ekbati malfortan, silenteman scienculon? Notu 
bone, ke John estas miloble pli simpatia, ol vi, ĉar li estas pli 
delikata, ĉar li ne volas montri sin alia, ol kiu li estas 
efektive! Hontu, sinjoro Burton! — Ŝi turniĝis subite kaj lasis 
la morte palan Larry-on tie. 


Eble, se John estus aŭdinta tion, kion la knabino diris, multe 
da aferoj okazintus alimaniere. Sed John ne aŭdis ĝin. Li nur 
iris hejmen al sia avino, malfeliĉe, humiligite, amante. Kaj 
vangofrapite. 


La avino intervenas 


La sepdek ses jara sinjorino Marlow sidis kun sia plej aĝa filo. 
Fred Marlov, emerita admiralo, montris orumitan, antikvan 
medalionon al sia patrino. Du bildoj estis metitaj en la 
medalionon, portretoj de trijara infano kaj juna virino. 


— Jen rigardu tiun medalionon — diris la admiralo. — Mi 
deprenis ĝin hodiaŭ de sur la kadavro de iu servisto de la 
ministrejo... eble ankaŭ vi konis lin. Oni nomis lin Tomaso. 


— Mi konis lin... Kio okazis al li? 


— Li falis en la liftŝakton. Ĉiu ŝatis lin en la ministrejo, 
Tomaso estis milda, obeema junulo. Jam frumatene li 
zorgadis pri siaj floroj en la ĝardeno, li salutis la alvenantajn 
oficistojn ridetante, kaj li flegis la plantojn ĝis frua vespero. 
Ĉu vi scias, kiu estis la milda ĝardenisto? Se li ne estus 
mortinta, tio neniam evidentiĝus. La filo de la Nigra 
Kapitano. 


— Ĉu ankoraŭ vivas tiu monstro? 


— Jes. Laŭdire. Oni neniam povas scii tion pri piratoj. Kaj 
tiom multe da homoj misuzas lian nomon. En la proksimo de 
la ĉinaj marbordoj minimume kvar-kvin piratoj uzas tiun Ĉi 
timatan nomon, kaj ili mortigas la kompatindajn 
kontrabandistojn kaj similajn viktimojn sub la standardo de 
la fifama Nigra Kapitano. 


— Kiel fariĝis tiu knabo ĝardenisto en la ministrejo? 


— Interese. Aŭskultu min! Antaŭ sia morto li havis sian 
konsciencon, kaj li venigis min al sia lito. Pro iu kaŭzo li ŝatis 
min ĉefe. Kompatinda Tomaso. Li donis tiun medalionon al 
mi. Li kaj lia patrino estis sur la du bildoj. Lia patrino estis tre 


riĉa virino el nobela familio. Antaŭ tridek du jaroj la Nigra 
Kapitano prirabis ekskursantan societon sur la maro, kaj li 
kunportis tiun belegan fraŭlinon. Tiu virino enamiĝis al la 
pirato. La pirato ĉesis korsari pro ŝi, ili gedeziĝis kaj ekloĝis 
sur insulo. La frato de la knabino estis maristo, li serĉis sian 
fratineton dum jaroj, kaj foje li trovis ŝin hazarde. Tomaso 
jam estis naskiĝinta. Eble li havis tri jarojn. Oni faris tiun ĉi 
bildon tiutempe. La Nigra Kapitano saviĝis iel, sed oni 
veturigis la virinon kun la infano en San-Franciskon. Ŝia frato 
kunportis ŝin perforte. Estis facile nuligi la geedzecon. Poste 
la virino ankoraŭ edziniĝis, sed ŝi mortis post nelonge. 
Laŭdire pro ĉagreniĝo. Ŝi amis sian unuan edzon. La piraton. 
Poste ŝia frato sukcesis dungi la orfiĝintan Tomason en la 
ministrejo. Tio estis la malgaja sekreto de nia milda 
ĝardenisto. Li petis min ne entombigi lin en la familian 
kripton de sia vicpatro, ĉar li estas la filo de la Nigra 
Kapitano. Li parolis sobre kaj kompreneble. Li diris, ke estas 
pli bone, se li nun mortos, ĉar li timis ĉiam, ke foje eksplodos 
el li subite la senbrida, sovaĝa naturo de sia patro. Li 
subpremis tiun fobion per sia mildeco. Li timis la maron, ĉar 
io altiris lin tien, kaj li sciis, ke li devenas el la pirat-dinastio 
de la Nigra Kapitano. Liaj patro, avo kaj ĉiuj ties generacioj 
vivis sur la maro, ili mortis tie, postlasinte sangan nomon kaj 
kruelan posteulon. Tiu ĝardenista Tomaso timis la sangon de 
sia patro, li timis ties mortigajn instinktojn. La kompatindulo. 
Li mortis antaŭ unu horo. Li donis tiun medalionon al mi, kiel 
memoraĵon. 


La maljuna virino rigardis la medalionon longe, la ĉarman, 
junan virinon kaj la etulon. Ŝi tute ne rimarkis, kiam la 
admiralo eliris el la ĉambro. Ŝi pensis pri John. Ankaŭ lia 
patrino edziniĝis denove, sed John ankoraŭ ne havis kvar 
jarojn, kiam la virino mortis. Kompatinda infano. Lia vicpatro 
mortis en la milito. Nek tiu Tomaso povis esti pli aĝa, kiel 
John. Sed John devenas el la nobela familio Marlow, kiu 
entuziasmas pri la sciencoj, sed tiu malfeliĉa ĝardenisto 


timegis la pezan sangon de pirat-generacio, dum li vivis. Ŝi 
metis la medalionon en la tirkeston de la tablo. 


Tiam enpaŝis John. Sinjorino Marlow konis sian nepon bone. 
Sed se ŝi ne estus koninta lin, eĉ tiam ŝi povis vidi sur tiu 
malesperiĝinta, malgaja vizaĝo, ke la junulo havas tre 
malbonan animstaton. Kisinte la manon de sia avino, li 
eksidis kaj fiksrigardis antaŭ sin longe. 


— Kio estas la problemo, John? 


— Avinjo... tre doloras min, ke mi estas malkuraĝa. Kaj 
malforta. Kial vi edukis min tiel, kiel ian forcejan floron? 


John ne diris novaĵon al sia avino. Sinjorino Marlow ofte 
malgajis, komprenante, ke ŝi edukis sian nevon malbone. 
Sed tiu sincera riproĉo doloris ŝin pli ol ĉio. 


— Vi troigas, John. Ne la pugno kaj la temerareco estas la 
plej belaj ecoj de la viro en la dudeka jarcento. Kio okazis al 
vi? 


— lu vangofrapis min... 


Unue fariĝis granda silento. Poste John rakontis ĉion detale. 
Komence de sia amo, tra la pitekantropo, vivinta sur la 
insulo Javo, ĝis la vangofrapo. La maljunulino rigardis lin 
amare, ke ŝiaj bombastaj frazoj pri la kulturo kaj pri la 
triumfa intelektularo de la dudeka jarcento efikus tiun 
junulon nur tiel, kiel emfazi la ideon de UNO, rilate atakitan 
landon. Ŝia profunda malĝojo pro sia nepo, la animriproĉo, 
kaj ŝia aplomba, rapida pensmaniero nun ĵetis savzonon de 
stranga ideo al ŝi. Preskaŭ ne disvolviĝis ankoraŭ la penso 
en la cerbo de la avino, kiam ŝi jam ekparolis: 


— Kara John — ŝi diris serioze, — mi pensis, ke la sorto 
gardos vin de tiu dolora sciigo, sed kion vi rakontis al mi, tio 


instigas informi vin, kaj diri la kaŭzon, kial mi edukis vin tiel 
kvieta homo. Sciu, infano mia, ke via patro, kiun vi ne konis, 
pri kiu vi pensas, ke li mortis, kiel bienulo, tiu homo estis la 
Nigra Kapitano, la unua edzo de via patrino. La Nigra 
Kapitano, kies ĉiuj prauloj mortis, kiel timita piratoj. 


Ŝi eldiris. La kompatinda Tomaso mortis. Kaj eble li ne 
prenos, kiel ofendon, se sinjorino Marlow per motivoj, 
prenitaj el lia vivo, ŝatus kredigi al John, ke en lia sango 
cirkulas instinkto de senbridaj pirat-prauloj. Tiu avino vere 
neniam aŭdis pri komplekso subtaksi sin, pri la stimulo de la 
aplombo de malfortaj homoj, kaj tamen: nek faksperta 
neŭrologo povintus Uzi pli genian artifikon, rilate sian psike 
malsanan pacienton. Estas demando, ĉu ĝi sukcesos? John 
rigardis konsternite: 


— Ĉu mia... patro... 


— Eble mi neniam estus dirinta tion, se vi ne riproĉus min 
pro via tro mola edukiteco. Via patro ne estis mia karmemora 
filo. Kiam li edziĝis al via patrino, vi havis nek tri jarojn. La 
Nigra Kapitano atakis ekskursŝipon antaŭ tridek jaroj, sur kiu 
estis ankaŭ via patrino... 


Kaj ŝi rakontis la tutan historion al John, kion ŝi aŭdis ĵus de 
la admiralo, kun iom da modifo, ekzemple ŝia filo, Fred 
Marlow ludis en tiu historio la rolon de la liberiga maroficiro. 
Tiu cirkonstanco, ke ankaŭ John perdis siajn gepatrojn tiel 
frue, ĝi faris la historion akceptabla. 


— Kaj nun jam vi povas kompreni — finis sinjorino Marlow la 
historion, — kial mi edukis vin malkuraĝa. Ĉar ne mia sango 
fluas en viaj vejnoj, tamen mi amas vin ĝuste tiel, kiel mian 
propran nepon, mi timis tion, ke subite eksplodos el vi la 
sango de la senbrida, sovaga, mar-rabisto. 


Ŝovinte sian manon en la tirkeston, ŝi elprenis la 
medalionon. Nun decidiĝos ĉio. Kiel memoras John pri la 
trajtoj de sia patrino, kiun li perdis kiel kvar-jarulo. — Nun mi 
transdonas tion al vi. Mi ofte rigardadis ĝin ĉi tie, kiam mi 
estis sola. Ĝi estas via heredaĵo de via patrino. Via patino 
aspektis tiel, kiam ŝi ankoraŭ estis la edzino de la Nigra 
Kapitano, kaj tiu infano estas vi. Formetu kaj gardu ĝin bone, 
kaj se iu insultos vin, anstataŭ levi vian manon kontraŭ tiu 
homo, ekprenu tiun medalionon, kaj pensu pri tio, se iam 
eksplodos via patro el vi, jam neniam plu vi povos silentigi 
ĝin. 


John rigardis la medalionon. Tiu malklara memoro, kiu restis 
en li pri la figuro kaj vizaĝo de sia patrino, sen nerevokeblaj 
trajtoj, ĝi ne estis kontraŭa kun tiu portreto, prezentanta 
delikatan, malgajan rigardon. Pro kortuŝiĝo li ne reagis la 
konsternan historion kun firmaj sentoj. Li rigardis la 
medalionon. Ĝi estis interesa, ĉizita oro. Li tute ne konjektis, 
ke antaŭ kelkaj horoj ĝi pendis sur maldika koliero ĉirkaŭ la 
kolo de la agonianta filo de la Nigra Kapitano. 


Terurigis lin tio, kion sia avino rakontis. Ekstarinte, li 
apogiĝis por momento. 


— Nun... nun mi iros en mian ĉambron... mi ne volas paroli 
— li diris kaj forlasis la salonon kun malcertaj paŝoj, kiel ia 
somnambulo. Sinjorino Marlow unue sentis tiel, ke Ŝi sekvos 
lin kaj konfesos la trompon sincere. Sed ŝi pripensis sin. Fine 
ja ŝi havas tempon por fari tion, vidinte, ke ŝi kaŭzis 
problemon. Ŝi rigardis malgaje al la pordo, restinta 
malfermita, tra kiu foriris sia nepo, kiu kredis tion, ke li estas 
la filo de la Nigra Kapitano, sed li apartenis al la purrasaj, 
veraj Marlow-oj. 


»kk 


Larry pensis tiel, ke en Usono oni povas ricevi ĉion por mono. 
Ĉi tie oni jam aĉetis imperiojn kun reĝo kaj sen tiu, oni povas 
aĉeti kavaleriajn fotikaĵojn, importitajn el Eŭropo, kial ne 
eblus aĉeti heroan nimbon, kuraĝajn, virajn virtojn, se Mary 
bezonas ĝin? Se ekzemple li publikigus anoncon, en kiu li 
promesus altan monsumon por tiaĵo, certe alvenus multe da 
proponoj. 


Li eksciis ties fonton de angla negocpartnero, kiu rakontis, 
ke li vizitis iun el la pirataj kaŝejoj, troviĝantaj proksime, kaj 
li havis vere hororan travivaĵon. Larry, kiu sciis tre bone, ke 
de memoreblaj tempoj en tiu ĉi region estas nek mar- 
rabistoj, sed nek mar-poŝostelistoj, nek marodistoj, li tuj 
konjektis, ke temas pri blufo, li do interesiĝis ekzakte ĉe sia 
amiko pri la cirkonstanco de lia vizito. Tiel li eksciis la nomon 
de la vojaĝoficejo, kie li elspuris post mallonga penado la 
reĝon de la piratoj, Havliĉek-on. 


Li diris al la reĝo de la piratoj, kiun li vizitis en ties 
hotelĉambro, pri kia komisio temus. 


Havliĉek, kiel zorgema kuracisto de internaj malsanoj, 
aŭskultis Larry-on atenteme kaj sorbetadis sian teon. 


— Vi povas helpi min — diris Larry, — mi ne lasas sekiĝi la 
suspekton sur mi, ke mi estas malkuraĝa. Vi povus aranĝi 
ian... situacion, aŭ tiaĵon, el kio Mary vidus, ke ŝi povas 
kalkuli min, ankaŭ en la plej granda danĝero. 


— Sinjoro, miaj piratoj laboras nur inter leĝaj limoj. Sed eble 
ni povus fari taĵon, ke ni skribus leteron al ŝia fraŭlina moŝto, 
kaj viaj neterureblaj respondleteroj dispelus la bandaĉon 
poŝtrevene. Ĝi estas sendanĝera kaj malmultekosta. Mi 
kalkulas kvarcent dolarojn por tio kun afrankoj. 


— Ĝi ne estas bona. La heroaĵoj, faritaj en registrita letero, 
ne estas sufiĉe konvinkaj. Imagu, ke Otelo skribas leteron, 


anstataŭ tio, ke li mortpikus sian kontraŭulon sur la scenejo. 


— Pardonon, sed la koncernulo mortpikis la virinon. Eblas, ke 
tiu aplombo estas vireca en Eŭropo, sed ĉe ni, sinjoro, la viro 
devas elteni naŭ rundojn, boksante per kvar uncaj gantoj. 
Sed kiel vi opinius pri bele efektivigita, lerta, nokta, rabista 
atako? 


— Ĝi ne estas bona. Ankaŭ la polico povus miksiĝi en tion. 
Kaj nun temas ne pri tio, ke mi boksu, sed, ke mi estu 
longatempe en la ĉeesto de mia fianĉino sobra, vireca kaj 
kuraĝa, spite al la danĝero, ĉirkaŭanta nin. 


— Kiel vi opinius ekzemple pri bone aranĝita, pitoreska 
atako de la piratoj sur la vasta maro, kun banditoj kaj 
standardo, sur kiu estas mortokranio. 


— Tio ne estas malbona. Kun iom da pafado... 


— Mi timas, ke ĝi multekostigas tion. Ĉar la plimulto de niaj 
fusiloj estas ne uzeblaj, kaj sendepende de tio, ni devas 
aĉeti blankajn kartoĉojn, speciale por tiu celo... — timzorgis 
la maljuna marlupo, dume li flegis siajn ungojn per 
malgranda raspilo. 


— La mono ne gravas! Sed, bedaŭrinde, ni ne povas trompi 
usonajn civitanojn per tio, ke en la proksimo de San- 
Francisko troviĝas insuloj de piratoj. 


— Sinjoro, mi sukcese vendis harkreskigilon en Bostono en 
la okdekaj jaroj, kies ingredienco kongruas kun la 
akvorezista ŝmiraĵo por la botoj de la fajrobrigado. 


— De tiam Ameriko progresis multe. 


— Hm... Mia vardeponejo eĉ nun laboras kun profito en 
Bostono — rimarkis Havliĉek. — Se vi pensas tiel, ni volonte 


kuntrenos vin kaj viajn estimatajn apartenulojn sur ŝipon de 
piratoj. Invitu la koncernan virinon kaj kelkajn ŝiajn konatojn 
por partoprenis jaht-ekskurson... 


— Jen la solvo! — interrompis Larry. — Mi aranĝos kelktagan 
jaht-ekskurson, vi atakos la velŝipon kaj kuntrenos nin sur 
insulon. 


— Bona ideo — kapjesis Havliĉek. — Kia insulo ĝi estu? 


— Laŭeble ĝi estu dezerta, sed ne sen ĉiu komforto. Do la 
kaptitoj dormu tie en tute simplaj, ferkadraj litoj, ili ricevu 
nur unu kapkusenon, la domo ekstere aspektu moroza, sed 
interne pura, la provizado estu simpla, sed nutriga, kaj 
hazarde troviĝu ankaŭ multe da magazinoj ie, kiujn la 
masakritaj pasaĝeroj postlasis. 


— Mi komprenas tion bonege. Mi povas lui tian insulon, kian 
mi volas. Vi jam povas ricevi insulon por pli ol cent kvindek 
dolaroj kun vulkano kaj akvofalo. Oni proponis insulon por 
ducent aŭ ducent dudek dolaroj kun vera eŭropa ermito, kiu 
vivas en groto sen vestaĵo jam dekdu jarojn, li manĝas 
vegetaĵojn, pentras bildojn kaj buŝharmonikas. 


— Mi lasas al vi la elekton de la insulo. Ĝi estu senhoma, sed 
laŭeble ombra kaj saniga. Fine ja piratoj povas kaŝiĝis ankaŭ 
en salubra loko. 


— Sinjoro, konsekvencu, se temos pri ĝia prezo. 


— Estu trankvila, mi ne marĉandos. Antaŭ ol mi ekveturos, 
mi priparolos ĉion kun vi. Mi avertas vin, ke la atako kaj la 
forrabo estu realeca. Kiel eble plej realeca. Mi kontraŭstaros 
dum la atako, kun vireca spitemo, sed fine venkos la 
superforto. 


— Se vi deziras, la piratoj forkuros... 


— Ne, tiel mi ne povas montri heroaĵon. Mi rezistos, elprenos 
mian revolveron, kiu estos ŝargita per blanka kartoĉo, mi 
pafos kelkfoje kaj knokaŭtos la unuan piraton, kurantan 
renkonte min, sed la plimulto preme devigos min sur la teron 
taktoplene. Mi avertas vin, sen mi vundiĝos, vi perdos la 
duonon de via honorario. 


— Kion vi imagas? Ŝajne okazos sovaĝa interbatado, sed 
efektive eĉ skrapvundo ne trafos vin. 


— Tamen ĝi estu realeca. Ŝnurligu min, kaj mi eĉ tiam 
superŝutos vin per blasfemoj. Mi nomos vin fiaj piratoj kaj 
makuraĝaj embuskatakantoj... 


— Nue trankvile. Ni ne estas sentemaj. 


— Poste vi kuntrenos nin sur la insulon kaj diru, ke vi lasos 
nin liberaj nur kontraŭ alta elaĉetmono. 


— Sinjoro! Vi naskiĝis filmdramaturgo — entuziasmis la 
pirat-entreprenisto. — Nun jam mi havas nur unu skurpulon: 
ni supozu la maleblaĵon, ke la polico trovos la farintojn. Kion 
mi faros tiam? 


— Jen, pri kio mi ne pensis. 


La pirato pensadis nur minuton: Ĝi estas neniaĵo. Skribu 
dokumenton, ke vi mem elpensis la ŝercon pri la rabado, kaj 
la transdonanto de tiu ĉi komisia letero liveris vin kaj viajn 
amikojn sur la neloĝatan insulon je via firma peto. 


— En ordo. Kaj ankoraŭfoje, gravas, ke ĉio estu vivnatura. 
Realeca, sinjoro, realeca! 


— Vi povas esti trankvila! Tio estos horore vivnatura! 


Kaj ĝi okazis tiel... 


Havliĉek volas dungi piratojn, kaj tio sukcesas al li 


Havliĉek decidis elimini la abomenindan oficiston de la 
vojaĝoficejo el la negoco. Jen estas la tempo pirati por sia 
propra respondeco. Larry Burton disponigis al li la bezonatan 
kapitalon, kaj se tiu negoco sukcesos, li luos le insulon, li 
dungos piratojn por unu jaro, presigos prospektojn, kaj la 
ekskursantoj venos al li amase. Li do iris al Oakland por trovi 
konvenan velŝipon kun la bezonata ŝipestro kaj personaro. 
Kiu ajn balenĉasisto akceptos la proponon. Fine ja estas pli 
facila laboro teni kelkajn homojn en kaptiteco, ol veturi al la 
markolo Bering por kelkaj balenoj. Kiu ajn el ili negocos kun 
li feliĉe. 


Ke Havliĉek spekulis bone, tion pruvis la multe da 
balenŝipoj, ankrantaj en la supra doko de la haveno. Li 
observis tiujn ekzakte por elekti la plej taŭgan. Kelkajn 
malgrandajn vaporŝipojn li tuj neglektis. Poste li ekskludis la 
helkolorajn ŝipojn. Piratŝipo estu malhela. Fine liaj okuloj 
haltis sur grandega, trimasta ŝipo. Ĝi aspektis impona. 
Unuavice ĝi havis grandegan velaron, kiel la malnovaj, 
longdistancaj skunoj, ĝia nigra riparo estis impone alta, ties 
personaro konsistis el sovaĝaspektaj, altstaruraj homoj, kiuj 
sidis grupe sur la ferdeko, iu el ili ludis banĝon kaj la aliaj 
kantis. Malpli proksime kubutumis larĝŝultra, grandega, 
blankhara homo, apogiĝinte al la balustrado, kaj li rigardis la 
akvon enpensiĝinte. Tiu sunbrunigita homo kun falta vizaĝo 
estis preskaŭ du metrojn alta, lia longa, blanka hararo falis 
hirte ĉirkaŭ lia kapo. Li povis esti vera balenĉasisto. Sur la 
flanko de la ŝipo estis farbita jen tio: ”Frisko”. 


— Alo! — diris Havliĉek — mi suprenirus al vi por interparoli. 


— Se vi volas — respondis la kapitano kaj kraĉis en la akvon. 
Sed tio ne ĝenis Havliĉek-on. Laŭ la frizaĵo li aspektis tute 


bona pirato. Li rapidis sur la ferdekon, iris al la kapitano kaj 
prezentis sin: 


— Mi estas Havliĉek. 
— En ordo. Kion vi volas? 
— Mi kunportas bonan negocon. Ĉu vi estas balenĉasisto? 


— Vi vidas tion, se vi havas okulojn. Ĉu vi pensas, ke mi 
serĉas snejlojn kun tiel granda ŝipo? 


— Ĉu vi volas perlabori multe da mono? 


— Kompreneble jes. — La ŝipisto parolis trankvile, mallaŭte, 
monotone, indiferente. Li aŭskultis Havliĉek-on atenteme, 
kiu diris, ke ili devas trafarbi la nomon de la ŝipo, li akiros 
flagon kun mortokranio el la kostum-pruntejo, kaj en la 
difinita tempo kaj loko ili faros la menditan pirat-atakon. La 
kapitano ne respondis tuj. — Nu bone — li diris post iom da 
meditado, — cetere mia nomo estas Johnson. La ideo ne 
estas malbona. Sed kio okazos, se la polico respondigos nin 
pro la forrabo de la milionuloj? 


— Estu trankvila. Mi pensi pri tio. — Kaj li montris la 
dokumenton al li, kion Larry jam transdonis. 


— Tiel ĝi estas en ordo — diris la kapitano trankviliĝinte, 
kiam li legis tion. — Mi estas je via dispono. 


— Vi vidos, ke fariĝi pseŭdopirato estas honesta kaj 
enspeziga metio — instigis lin Havliĉekl. — Ni ankoraŭ 
priparolos la detalojn. Nature mi transprenos la komandon. 


— Tio estas komprenebla. 


Havliĉek adiaŭis ilin kaj iris hejmen bonhumore. Eble tio 
moderigus lian gemuton, se li konjektus, ke tiu sunbrunigita, 
blankhara homo, kiun li instruis pri la metio de la piratoj, 
estis identa kun la Nigra Kapitano. 


La plano de Larry sukcesas pli ol atendite 


Dume John studis librojn. Li eksciis el la kronikoj de la 
nederlanda kaj angla admiralejo, ke la genealogia arbo de la 
Nigra Kapitano konsistis el la plej fortaj kaj rezolutaj piratoj 
ĝis la sepa generacio. Poste li vizitis iun sian scienculan 
amikon, parolante kun li pri la transherediĝo. Ĝi efikis lin 
iom konsole, ke laŭ Mendjelejev ofte unu-du generacioj 
evitas la sekvojn de la transherediĝo. John nun jam sentis 
tiel, ke li komprenas sian avinon. Li trovis komplikajn, 
psikajn klarigojn ankaŭ pri tio, kial li timas la maron. Estas 
kompreneble: subkonscie li timas sian propran sovaĝecon, 
ke tiu sovaĝeco eble liberiĝos pro la praa altirforto de la 
maro. Li legis libron pri la atavismo kaj kelkajn sciencajn 
studaĵojn pri la naturaj fortoj, latentantaj en niaj citoplasmoj. 


La medalionon kun la koliero, nek li mem sciis kial, eble por 
senti senpere la amon de sia mortinta partino, li portis ĝin 
sub sia ĉemizo. Subite Larry viziti lin. Li staris antaŭ lin 
honeste: 


— Pardonu min, John. 


— Mi tute ne koleris — li diris kun malgaja rideto. — Eĉ. Eble 
tiu vangofrapo estis bona por mi. 


Larry surpriziĝis. Li sentis, ke ia ŝanĝo okazis al lia kuzo. Li 
ne fiksrigardas la plankon kaj parolas aplombe. 


— Mi tre pentis, ke mi kondutis tiel malbele al vi. Mi ŝatus 
peti pardonon de vi antaŭ Mary. Mi planas jaht-ekskurson al 
Honolulu, kaj se vi vere pardonis min, tiam venu kun ni. 


— Ne... ne koleru — nun li ruĝiĝis, ĉar li pensis pri la maro. 
Interese, kiel altiras lin la maro. — Mi ne iros, Larry... 


— Bonvolu fari tion por mi... ĉar Mary diris tion, ke ŝi ne 
venos, nur tiam, se ankaŭ vi estos tie. 


John spiris profunde. Venis en lian kapon, ke malgraŭ tio, kio 
okazis, li amas Mary-on. Sed nun jam li edziĝus al ŝi nek 
tiam, se la knabino amus lin. Eble ĝuste ilia infano atestus la 
teorion de la transherediĝo de Mendjelejev. 


— Faru tion pro mi — petis lin Larry. 


— Bone, mi iros kun vi ŝipekskursi — li diris serioze. Poste li 
regalis Larry-on per viskio, kaj John subite verŝis ankaŭ al si 
el la drinkaĵo, kaj levinte la glason al siaj lipoj kun tremantaj 
manoj, li eltrinkis ĝin, je la plej granda miro de Burton. 
Vane! — pensis John amare en si mem: bona sango sin ne 
malkonfesas. Sed efektive okazis tio, ke la selakto, 
cirkulanta en liaj vejnoj iom post iom fariĝis sango. 

La antaŭan tagon de la ekveturo la Nigra Kpitano rakontis 
ĉion al siaj homoj. La negoco estis tre agrabla por ili. Ili ja 
konsentis pri tio, ke la sumo de la elaĉetmono multe pli 
superos tion, kion Havliĉek opinias reala, nur okazis diskuto 
pri tio, ĉu ili ĵetu Havliĉek-on tuj post la ekveturo en la 
maron, aŭ nur poste. Sed la reĝo de la piratoj diris tion tre 
ĝuste, ke ĝis ili ne forlasos la kurson kun la kaptitoj, dum tiu 
tempo Havliĉek estos la kapitano. Tiel ne povos okazi 
problemo, li havas la dokumenton, ke la tuta afero estas nur 
ŝerco. Kiam ili devojiĝos okcidenten de la trafika zono, tiam 
ili ĵetos en la akvon Havliĉek-on kaj ĉiun, kiu estas superflua 
sur la ŝipo. Poste ili vespermanĝis. 


Kiam do alvenis la tago, kaj Havliĉek promenis sur la 
komandponton, la personaro akceptis lin trankvile. En si 
mem li estis kontenta pri la sovaĝaspekto de la homoj, sed li 
ne diris tion al ili, ĉar li timis, ke sekvontfoje ili eble petos pli 


multe da mono, se li trodorlotas ilin. Tiel do li diris 
mallongan parolon al ili 


— Soldatoj! — li diris, kiel Napoleono iam, — de nun vi 
perlaboros pli multe da mono per malpli multe da laboro. 
Estas vere, ke iom da inteligenteco estas bezonata al via 
nova agadsfero, ĉar vi devas fariĝi piratoj sub mia komando. 


Kaj li instruis ilin. La homoj aŭskultis lin atente, kia estu 
vera, sovaĝa surmara pirato. Ankaŭ la plej juna homo estis 
inter ili tia, kies animon ŝarĝis pace pli ol dudek murdoj. 


Poste ili suprentiris ĉiun velon kaj ekveturis norden, 
sekvante la jahton Uncle Sam, sur kiu Larry kaj lia societo 
ĝuis la agrablan ekskurson. 

Uncle Sam estis kara, svelta velŝipo. Krom Larry kaj Marry 
liaj gepatroj: gesinjoroj Long, la pli aĝa Burton kaj John 
partoprenis la ekskurson. Harrington, la stiristo de la ŝipo 
prognozis agrablan veteron por du tagoj. La maljuna Burton 
kaj Larry klopodis fari perfekta tiun ekskurson por la gastoj 
en ĉio. Kompreneble la planon de Larry konis nek lia patro. Li 
miris iomete, ke sia filo kunportis grandegan valizon por la 
tri taga jaĥt-ekskurso, sed fine ja dorlotita knabo bezonas 
multe da aĵoj. Ĉar Larry opiniis, ke neniom malpligos la 
vivnaturon de la pirat-atako, se oni permesos al la viktimoj, 
ekzemple, uzi razosapon, parfumon, en la kaptiteco, aŭ kian 
intereson havus la piratoj, senigi la predon de la briĝ- 
kartaro? Li kunporti kelkajn paketojn da cigaredoj, du 
piĵamojn kaj ankaŭ lanugan peplomon. 


Estis agrabla, trankvila, tepida vespero. Jam la duan tagon ili 
veturis norden, en gaja humoro. 


— Kiel majesta estas — entuziasmis Long — la senfian, 
kvieta oceano kaj la multe da steloj. Rigardu, kiel grandega 
estas la ĉielo super ni. 


— Kiel belege! — kriis Mary. La naĝiloj de la ŝarkoj, sekvantaj 
la ŝipon, ekbrilis ŝtale en la lunlumo. Mary rigardis la maron, 
sed sekrete ŝi ĵetis kelkajn flankrigardojn al John, staranta 
iom pli malproksime. 


John estis silenta. Li apenaŭ parolis. Li observis sin mem kaj 
konstatis timiĝinte, ke la maro, la sala vento kaj la ŝipo 
efikas lin mirinde. Jes, jes! Kiel lia amiko klarigis, kiu 
komprenas la transherediĝon: la instinktoj eble dum jaroj 
latentas en ni subpremite, sed stranga okazaĵo estas sufiĉa 
kaŭzo al tio, ke ĝi eksplodu per elementa forto. Kaj John 
sentis sin tiel pro la sala odoro de la maro, kiel malsovaĝa 
leono, kiam oni metas viandon antaŭ ĝin subite. Almenaŭ li 
pensis tiel, kiam li rigardis la maltrankvile agitiĝantan, 
brilantan dezerton de la oceano. Mary alpaŝis lin. 


— Diru, John, kial vi estas tiel serioza ĉiam? 


— Mi pensadas, Mary — li diris kun vireca trankvilo. Kie estis 
jam la balbutado kaj la ruĝiĝo? Li sentis tiel, ke nun jam li 
devas bridi plie sian aplombon. Mary ĝis nun pensis tion, ke 
ŝi plej volonte edziniĝus al ia eksterordinara sportisto, sed la 
vero estis tio, ke ŝi respektis kaj amis tiun silenteman 
scienculon, malgraŭ tio, ke ŝi estis senbrida, petolema 
virino. Ŝi divenis tion dum la tago de la vangofrapo. Ŝi estus 
ŝatinta diri tion al John. 


— John, mi sentas tiel, ke mi devus lerni multe de vi. Esence 
mi estas nematura, ventkapa virino. — John ne respondis. Li 
rigardis la malproksiman, nigran horizonton. Antaŭ unu 
semajno eble la vortoj de Mary feliĉigus lin. Sed li jam estis 


klarvida pri tio, ke li ne rajtas kreskigi plu la genealogian 
arbon de la Nigra Kapitano. 


— Kredu min, Mary, ke Larry estas la viro, konvena al vi — li 
diris mallaŭte. — tiu sincera rifuzo iom malesperigis Mary- 
on, kaj ŝi tre malgajiĝis. 


Subite grandega velŝipo aperis en la malproksimo. 


Larry ŝajne estis trankvila, sed lia koro batis sovaĝe. Li sciis, 
ke tie venas la mendita piratŝipo. Gi veturis rekte al ili. 


— Kion do volas tiu ŝipo de ni? — demandis la maljuna 
Burton. 


— Ŝajnas, ke ili volas atentigi nin pro io — respondis Larry. 


La velŝipo ĉiam pli proksimiĝis al la jaĥto. Poste neniu sciis, 
kio okazis, dum momento skuiĝis la ŝipo Uncle Sam: du 
harpunoj hokiĝis al ties flanko, ĉiu salte leviĝis, tabloj, seĝoj 
renversiĝis, tintado de vazoj, frakasbruo de mastoj, kaj la 
jaĥto batiĝis al la flanko de la ŝipo Frisko. Proksimume ok 
homoj transsaltis tuj kun revolveroj: 


— Ĉiu kapitulacu! Kiu ekmoviĝos, tiu mortos! 


La personaro de la ŝipo konsistis el tri matrosoj, unu kuiristo 
kaj la stiristo. “Nun!”, pensis Larry. “Ili faru ĝin nur realece, 
por ke Mary ne rimarku tion.” Subite li saltis antaŭen. 


— Fiaj piratoj, banditoj!.. — li kriis kaj elprenis sian 
revolveron, kiun oni uzis por alarmsignali. Bedaŭrinde, la 
piratoj ne konsideris tion, kaj la vivinaturo superis ĉiun 
atendon de Larry, kiel ili tuj reagis. Unue li ricevis tiel fortan 
vangofrapon, ke liaj kvar dentoj loziĝis, poste iu batis lin je 
la nuko per metala objekto, ke li falis kapantaŭen inter la 


porcelanan teo-servicon, fine oni plenŝtopis lian buŝon per 
viŝtuko. 


Poste oni transportis ĉiun perforte al la ŝipo Frisko kaj fermis 
ilin en deponejon sub la interferdeko. Oni likis la prirabitan 
ŝipon Uncle Sam, kaj la jahto dronis dum minutoj. 


...Larry vere devis esti tre kontenta, rilate la realecon de la 
atako. 


La “sango de lupo” eksplodas el scienculo 


Havliĉek furiozis. Li riproĉis la piratojn pro ties mallerteco, li 
minacis ilin per la tuja nuligo de la kontrakto, ke ĝi ne estas 
laboro, ĝi ne estis “pirat-atako”, sed brutala perforto, kaj tiel 
ili vere ne povos kalkuli faron de daŭraj negocoj kun turistoj. 


— Tiu junulo, kiun vi draste batis, ne pagos. Ni tuj 
surbordiĝos, kaj la tuto finiĝos. El vi neniam fariĝos 
vivspertaj piratoj. 


La sovaĝaspektuloj silentis, kelkfoje ili rigardis sur la 
kapitanon, ĉu ili jam ĵetu Havliĉek-on en la maron? Sed 
malproksime ekbrili la riparo de kontraŭtorpeda ŝipo, kaj la 
malvarma rigardo de la kapitano ne ŝajnis instigi ilin ekagi 
sen ordono. La ŝipoj ankoraŭ svarmis ĉi tie. 


— Ne koleru, sinjoro — diris la blankhar grandegulo 
penteme, — sed ni vere ne havas ankoraŭ praktikon pri tiaĵo. 
Bonvolu transpreni la komandon eĉ plu, kaj ordonu pri ni. 


— Tio do estas laŭ mia plaĉo. Post unu horo alkonduku la 
kaptitojn antaŭ min. Mi insultos iun virinon iomete, kaj tiam 
la sinjoro, vangofrapita fare de vi, regalos nin ĉiujn per 
malbenoj, kaj li kondutos virece, kio okulvideble timigos 
min. Neniu intervenu, ĉiu staru en la fono silente. Per tio 
eble vi povos rebonigi la aferon, kaj ni ricevos la honorarion. 
lu malligu la ŝnurojn de tiu homo, donu akvon kaj manĝaĵon 
al la kaptitoj, se vi havas tiaĵon, eventuale ankaŭ ĵurnalojn 
portu al ili. Oni devas esti sperta pri tiu metio. 


Ĉar la dokumentoj de Havlaĉek ankoraŭ estis bezonataj, 
kiujn li ricevis de Larry, ili plenumis liajn ordonojn, escepte 
la ĵurnalojn. Ĉar oni ne kutimas provizi la velŝipojn per tiaĵo 
en San-Francisko. Sed ili promesis al Havlaĉek, se necese, 
sekvontfoje ili abonos tiujn. 


La kaptitoj estis plenŝtopitaj en kajuto. Ŝtuparo kondukis 
tien el la pruo. Ankaŭ la tri matrosoj, la stiristo kaj la kuiristo 
estis tie. Larry ne tre vundiĝis, lia korpo kelkloke ŝveliĝis kaj 
bluiĝis iomete, la porcelano skrapvundis lian vizaĝon, sed li 
iris sur siaj piedoj. 


Kiam oni kondukis la kaptitojn — kun la virinoj — sur la 
ferdekon, la piratoj stari iom pli malproksime. Konfidinte ĉion 
al Havliĉek, ektuŝinte iun nek etfingre, ili nur staris moroze. 
Havliĉek, en sia pluvmantelo, kun kolerega vizaĝo iradis tien 
kaj reen, nur al Larry li ĵetis kelkfoje instigajn ekrigardojn. 
Sed Larry kuraĝis nek ekmoviĝi. Li dekutimiĝis de la vireca 
aplombo por iom da tempo. 


— Notu bone, gesinjoroj — komencis Havliĉek, — ke vi falis 
en la manojn de sangosoijfaj piratoj, kiujn nek ilia edukiteco 
malhelpas en tio, ke ili murdu. Se la riĉa familio Burton 
pagos elaĉetmonon, tiam ni lasos vin liberaj. Sed dume 
detenu vin de ĉiuspeca ribelo! Ĝi koncernas unuavice la 
virinojn! — Por doni okazon al Larry konduti aplombe, li 
kaptis Mary-on ĉe la brako. La knabino ekŝrikis. Larry ne 
kuraĝis eligi eĉ mallaŭtan vorteton. Sed tiam 
eksterprograma surprizo trafis Havliĉek-on. John sentis tiel, 
ke la atavismo disŝiris la araneaĵon de lia mola edukiteco per 
elementa forto, sangoondo leviĝis en lian kapon, kaj li 
vangofrapis Havliĉek-on tiel, ke ties makzelo ekkrakis. La 
kolerega pirato ne sciis, kion fari, sed li ne havis multe da 
tempo mediti, ĉar la pugno de John trafis j nazon kaj buŝon 
samtempe. Havliĉek ne estis malforta homo. Surprizis lin, ke 
iu kondutas virece, kiu promesis nek unu groŝon, sed poste li 
kaptis la gorĝon de John. La kaptitoj staris paraliziĝinte. John 
ekridis timige, kiel ia hieno, kaj komenciĝis sovaĝa 
interbatado. La piratoj, ĉar Havliĉek apelaciante iliajn bonajn 
sentojn ne interveni kaj konduti dece, ili rigardis modeste la 
okazaĵojn de malproksime, eĉ mi devas diri: kun iom da ĝuo. 
lli rigardis atenteme kaj ĝentile, kiam la vestaĵo de la 


kolerega ĉefo ŝiriĝis je ĉifaĵoj, kaj li ricevis tiom multe da 
piedbatoj kaj vangofrapoj, kaj kun tiel nekredeble rapide, 
kvazaŭ lia ĉeesto tute ne influus John-on. Poste ili ruliĝis sur 
la ferdeko brakumante unu la alian, fine John prenine la 
kapon de Havliĉek je la oreloj, batadis ĝin ofte al la planko, 
kaj eble li neniam estus enuinta fari ĝin, se tiu ne petus la 
junulon ĉesigi tion. La piratoj ne moviĝis. Havliĉek vere 
povis esti kontenta pri la takto de la piratoj. Ili eĉ ne 
moviĝis. La kaptitoj fortiregis Marlow-on, kiu eĉ tiam 
piedbatadis furioze la svenintan kapitanon. La blankhara, 
sunbrunigita homo venis malrapide al ili, li rigardis John-on 
poste la svenintan Havliĉek-on kaj diris kapjesante: 


— Ĝi estis bona laboro. Verŝu akvon sur tiun ulaĉon. — Poste 
li turnis sin al la kaptitoj. — Reiru en vian kajuton! 


— Kion vi volas fari al ni?! — demandis Marlow. 
— Vi vidos tion. Kaj parolu pli mallaŭte. Ĉu vi komprenas? 


— Ĉu vi pensas, ke mi timas vin?! — diris John sovaĝe. La 
blankhara homo kun subita movo, ŝajne malforte ekbatis lin 
je la mentono. Transkapiĝinte, li dorsenfalis tiel, kiel forĵetita 
promenbastono. Sed li ne konis timon! Li sentis, ke la lupo 
eksplodis el li. Li kuris al sia kontraŭulo kun mallevita kapo. 
Sed post la dua bato li restis kuŝanta sur la planko. La 
blankhara homo ne moviĝis de sur sia loko. 


— Kondutu trankvile — li diris apenaŭ aŭdeble. 


Tamen pro tiu mallaŭta voĉo frostotremo trakuris la dorson 
de la kaptitoj. 


Akompaninte ilin al la kajuto, troviĝanta sub la interferdeko, 
oni ŝlosis la pordon kaj starigis gardiston antaŭ ĝin. Burton 
kaj Larry flegis la svenintan John-on. Mary subite paŝis tien 
kaj viŝis la fluetantan sangon el lia buŝangulo. Eĉ ŝi karesis 


la frunton de la knabo. Larry mallevis siajn okulojn. Li 
admiris John-on. Estis nekomprenebla tiu subita batalemo. 
Tamen li estis iomete kolera pri li, ĉar nun jam li konjektis, ke 
la bato, kiun li ricevis, okazis pro miskompreno, sed por la 
vireca konduto, absolvita fare de John, li mem subaĉetis 
Havliĉek-on. Do, lia propra mono estis akvo por la muelilo de 
Marlow. Sed John nenion sciis pri ĉio ĉi, kaj ĝi tute ne klarigis 
tiun vere heroan, elstaran kuraĝon, kiel John batis la 
pseŭdopiraton duonmorta, defendante Mary-on, kaj li 
draŝigis sin duonmorta fare de tiu timiga, blankhara homo. 
Hm... tamen estas ia problemo ĉi tie. Ĉar Havliĉek dungis 
suspektindan kompanion... 


John baldaŭ rekonsciiĝis. La kaptitoj kaŭraĉis malgaje sur la 
planko, la personaro de la iama jaĥto, respektante la 
disciplinon, sidis iom pli malproksime de la sinjoroj. Sinjorino 
Long kaj Mary provis gardi sian trankvilon, sed tio sukcesis 
malfacile. 


— Kion ili volas de ni? — demandis la maljuna Burton. 


— Elaĉetmonon — respondis Long. — Kial ili batus nin? 
Dank' al Dio ni ne estas malriĉaj, ni pagos, kaj la afero estos 
aranĝita tiel. 


— Pardonon, gesinjoroj — interrompis Harrington, la stiristo, 
— mi opinias, ke ni estas en vere malagrabla situacio. Mi 
vidis inter ili malaltan, dikan homon, kiu nomiĝas Higgins. 
Oni ĉie serĉas lin ĉe la ĉinaj marbordoj, ĉar li estas fifama — 
kanajlo. 


— Sed ili ja volas nenion alian, ol monon? — diris Larry 
timiĝinte je tiu respondo, kiu ne estis tiel stulta, kiel 
Havliĉek, kaj li konjektis, ke estas problemo. 


— Nu... — respondis la striristo malcerte, interrigrdinte kun 
la matrisoj kaj la kuiristo — mi opinias... ke atinginte 


nordokcidenten... de la kurso... ili tenos en kaptiteco ĉi tie 
maksimume sinjoron Burton, la pli aĝan, aŭ sinjoron Long... 
Ĝi jam estas kutimo ĉe ili. La manskribo de unu homo sufiĉas 
por ĉantaĝi ankaŭ la apertenulojn de la aliaj. 


— Ni povas diri tion sincere! — interrompis la kuiristo. Ili 
lasos neniun vivanta, nek tiun, kies proksimulo pagos. Ili tuj 
mortigos precipe nin, kaj la junsinjorojn, se ni devojiĝos el 
tiu ĉi kurso, kie ilin minacas la danĝero, ke ŝipo veturos 
renkonte. 


[li eksilentis timiĝinte. John, kiu sentis tiel, kredanta la 
sciencojn, ke la atavismo perfekte rompas vojon al si tra lia 
edukiteco, farita el papermaĉaĵo, li konstatis konsterniĝinte, 
ke li tute ne timas, plie li sentas triumfon kaj malestimas la 
morton. Li sentis, ke lia deveno predestinacias lin al rolo de 
gvidanto, kaj al urĝaj faroj. 


— Kiom loge daŭros, ĝis ni devojiĝos de la zono? — li 
demandis. 


— Se ne ŝanĝiĝos la direkto de la vento, dudek kvar horojn 
— diris la stiristo. 


— Ĉiuokaze ni provos batali kontraŭ ili. Ĉu vi volas obei 
min? — demandis John. 


— Sed kiel vi imagas tion?... — ĝemetis Larry. 


— Kiel ajn! Se ĝi ne sukcesos alimaniere, ni mortos kiel viroj, 
kaj ni ne lasos simple masakri nin — li respondis 
kategorie. — Kiu ne volas agi same, kiel mi, tiu restu. 


Mary rigardis lin kun mirantaj okuloj. John subite altkreskis 
antaŭ ŝi. Kiel unuaranga homo li estas! Se oni vangofrapas 
lin en klubo, li foriras senvorte, kaj ĉi tie, kie temas pri vivo 
aŭ morto, li estas ĝisosta viro. La okuloj de John kaj la 


knabino renkontiĝis por momento, sed li rigardis alidirekten 
timiĝinte. Nun, kiam li konscias pri tio, ke la vasta, sovaĝa 
maro estas lia elemento, ke la murdista sango de la Nigra 
Kapitano cirkulas en sia ĉiu fibro, nun jam li povas fari nur 
unu aferon: teni ĉiun malproksime de si, kiu estas kara por 
li. 


— Mi ĉirkaŭrigardis sur la ferdeko ekzakte — li diris al la 
kaptitoj, kiuj ĉirkaŭstaris lin, kiel sian gvidanton. — Nur la 
stiristo staras en la pruo de la ŝipo. Se ni likvidos la stiriston 
kaj okupos tiun parton, kiu estas super la interferdeko, ni 
direktos la ŝipon, tiel do ni renkontos akvoveturilon pli- 
malpli poste sur tiu ĉi itinero, kaj dum tiu tempo ni defendos 
nian pozicion. Kiu havas pafarmilon? — La piratoj timis la 
kaptitojn nek tiom, ke ili tute ne traserĉis tiujn. La stiristo, la 
du matrosoj, la pli aĝa Burton havis po unu revolveron 
Browning kaj kelkajn kartoĉojn, ĝi signifis proksimume 
sesdek pafojn. — Burton transdonu al mi vian revolveron! 
Nun mi provos elgrimpi tra la ventuma fenestro kaj 
proksimiĝi al nia kajuto el la direkto de la ŝtuparo. Mi 
esperas, ĉar estas mallumo, kaj la gardisto pensos ĉe la 
pordo, ke iu lia kunulo venos. Kiam mi sendanĝerigos lin, ni 
suprenkuros al la pruo, kaj se hazarde tamen estus tie iu 
krom la stiristo, ni mortpafos tiun senhezite. Ĉu vi 
komprenas? — li diris ĉion ĉi flustrante, sed tre kategorie. — 
Ni ne havas tempon por longe paroli. Se mi ne revenus post 
dudek minutoj, oni mortigis min! 


..Unue li elŝovis sian kapon tra la fenestro kaj rigardis 
supren. La balustrado de la interferdeko estis super li. Li ne 
vidis homon. Nun li staris sur la mallarĝan kornicon de la 
fenestro de la balanciĝanta ŝipo. Li ne vertiĝis. La vento 
preskaŭ detiris liajn ĉifoniĝintajn ĉemizon kaj jakon de sur li, 
kaj por momento ekbrilis la libere pendanta medaliono 
surloke de la ŝiriĝinta ĉemizo. Li sentis sin forta, kiel li staris 
tie, fronte al la sibleganta vento en la nokto. Eble, se li ne 


estus lerninta tiom pri la atavismo kaj pri la transherediĝo, 
tiam la sugestio ne estus farinta tiel grandan miraklon, kiel li 
identiĝis kun la posteulo de pirat-generacio. 


Li atingis facile super sia kapo la randon de la ferdeko kaj 
suprentiris sin senbrue, kun lerteco de kato... Tiu parto de la 
interferdeko estis tute senhoma. Li ŝteliris al la pruo, 
alteniĝinte al la muro de la kajutoj, kaj li havis nur tiom da 
tempo, ke li povis kaŝiĝi malantaŭ ĉambreto. lu matroso 
venis tien kun fasko da ŝnurego. Tiu preteriris lin... John 
grimpis plu surventre. Li atingis la malsuprenirejon de la 
ŝtuparo. Li konstante observis sin kaj konstatis, ke li sentas 
nek la plej malgrandan ekscitiĝon. Ĝi ja estas la vera ĝojo 
por la surmaraj murdistoj: la danĝero kaj la batalo! La stiristo 
nun deturnis sin kaj rigardis etan lumon de kelkaj 
malproksimaj ŝipoj... Li utiligis tiun sekundon, ke rapide 
rektiĝinte, li iru malsupren sur la helica ŝtuparo. La 
returniĝinta stiristo ankoraŭ vidis malaperi la homfiguron, 
rapidantan malsupren, sed li tute ne pensis, ke tiu povas esti 
alia homo, ol iu lia kunulo. Li rapidis malsupren... Sur la 
malluma koridoro pirato gardis la kaptitojn, li kaŭris kun 
krucitaj kruroj kaj cigaredis. Ekvidinte la proksimiĝanton, li 
ekstaris kaj rapidis al la ŝtuparo... 


— Alo! Ĉu vi estas tiu, Bill? Diru al la kapitano... 


La trunko de la pirato, staranta ĉe la malsupra parto de la 
ŝtuparo nun estis proksimume en la alto de la piedoj de la 
malsuprenrapidanta John. Marlow rekonis la avantaĝon de 
sia pozicio kaj piedbatis la vizaĝon de la gardisto tutforte, 
kiu falis malproksimen, kiel ĉifono kaj sterniĝis senmove. La 
kaptitoj aŭdis tium pumbruon kaj interrigardis pale. Larry 
preĝis mallaŭte. La ŝlosilo turniĝis en la seruro, kaj John 
staris en la malfermita pordo. Sed kiu estus ekkoninta lin el 
la altrangaj rondoj de San-Francisko? la stranga, febra lumo 
brilis en liaj okuloj, kvazaŭ li estus unu kapon pli alta, kiel li 


staris ĉe la sojlo en ĉifona vestaĵo, malpure, en la mano kun 
revolvero. Li flustris raŭke: 


— Sekvu min silente, unu post la alia! La virinoj restu 
malantaŭe! 


Li atentis sin natkotite, kiel li ŝteliras supren kun senbruaj, 
rapidaj paŝoj sur la ŝtuparo. Kaj vere, kiel grandioza estis tiu 
fenomeno, ke ankaŭ fiksa ideo povas fari miraklon, se iu 
kredas ĝin kun fanatika konvinkiĝo. Li diris dorsen: 


— Nia stiristo venu malantaŭ mi! Se mi forigos la piraton, tuj 
staru al la direktilrado, kaj Ŝanĝu la veturdirekton de la ŝipo! 
La aliaj defendu la stirejon, kaj tuj pafu, se kiu ajn aperus en 
ties proksimo! 


Li paŝis sur la ferdekon kaj rapidis al la stiristo. Tiu rekonis la 
fremdulon nur tiam, kiam li staris antaŭ li. Li apenaŭ povis 
malfermi sian buŝon, sed antaŭ ol li povintus ekparoli, la 
pugno de John trafis lin sub la mentono, poste kaptinte lian 
trunkon, la junulo kun tordo ĵetis lin en la maron tra la 
balustrado. La dika Higgins ekkregis ie en la proksimo: 


— Kio okazis, Joe? — Kaj li jam venis sur la ŝtuparo, kiu 
kondukis de la malsupra interferdeko al la stirejo. La kuiristo 
per pompa pafo trafis la maljunan murdiston ĝuste je la 
mezo de lia frunto, kiu refalis, ruliĝante sur la ŝtupoj. John 
iris al la disdivida balustrado kaj kriis malsupren: 


— Ni havas sesdek kuglojn! Kiu proksimiĝos, ni mortigos 
tiun! Kapitulacu, kaj ni indulgos vin ĉiujn! Se ne, tiam vi 
estos mortigitaj per elektroekzekuta seĝo! 


Li repaŝis denove. Li ordonis trankvile. Li sendis la virinojn 
malantaŭ la ŝirman muron de la stirejo kaj difinis la 
postenojn. Tre malproksime aperis denove la lampo de ŝipo. 


La piratoj staris silente en la interferdeko. Proksimume ili 
estis tridekope. La Nigra Kapitano estis tiel trankvila, kvazaŭ 
li ne konscius pri la Ŝanĝo. La homo, sendita malsupren, 
kunportis Bill-on, eĉ nun senkonscian. Ankaŭ Higgins kuŝis 
tie, mortinta. 


— Kaj certe ankaŭ la stiriston mortigis la diablo — diris la 
kapitano. — Ŝajnas, li grimpis tra la aeruma fenestro, kaj 
reirinte sur la helica ŝtuparo, li surprizis Bill-on kaj liberigis 
siajn kunulojn. Li estas furioza homo, tio certas. Ili tenas la 
suprenirejon sub fajro, kaj se ni kuratakos ilin de antaŭe, 
apenaŭ restos iu vivanta el ni. — Li ĉirkaŭrigardis. — Nun mi 
foriros. Atendu ĉi tie! Okazu kio ajn, nur tiam formoviĝu, se 
mi pafos dufoje unu post la alia. 


En tiu mometno kuglo frapiĝis inter ilin, kaj iu pirato, 
preminte sian manon surventren, falis. 


— Dum vi decidos, iru malantaŭen, ĉar ni pafmortigos vin 
amase! — aŭdiĝis la voĉo de John. Post la sekva pafo, kiu 
maltrafis, la piratoj tiriĝis en la poŭpon. La kapitano diris al 
ili, ke ili atendu duonhoron. La hela punkto, proksimiĝanta el 
la lontano instigis ilin agi. 


La blankhara homo paŝis tra la balustrado, kaj preninte la 
randon de la ferdeko, li pendis sur la flanko de la ŝipo. Nun, 
kvazaŭ li grimpus sur ferkablo, li antaŭeniĝis sur la flanko de 
la ŝipo, tirante sin alterne per ambaŭ manoj. Terura forto 
estis bezonata al tio. Li grimpis tiel, ĝis li atingis la pruon. Li 
alvenis. Li suprentiris sin iomete. Li elprenis sian revolveron. 
Unu paŝon de li, disde la aliaj, staris John, apogiĝinte al la 
balustrado. La kapitano suprentiris sin centimetron post 
centimetro. Li staris ĉe la ekstera rando de la balustrado, 
poste li kaptis la gorĝon de Marlow per unu premo kaj 
direktis sian revolveron al ties flanko. 


— Se vi eligos eĉ unu vorteton, vi mortos! — li flustris. 


Ĉio ĉi okazis dum sekundoj, kaj la homoj rimarkis nenion, 
starantaj en la mallumo iom malproksime. John ne moviĝis. 


— Nun mi ĉesos premi vian kolon — flustris la pirato, — tuj 
ĵetu vian revolveron en la maron! Mi estas la Nigra 
Kapitano. ... 


John ekspiris. Sed li ne povis ekmoviĝi. Sia patro staris apud 
li... Sia patro mortigos li tuj!.. La revolvero falis el lia mano 
inerte... Aŭdiĝis malproksima plaŭdo. Nun avertu viajn 
kunulojn, ke estas sensence lukti, ili kapitulacu! Starante 
malantaŭ vi, mi mortigos la tutan societon per kvin pafoj, 
unuavice vin, se vi ekpepos! 


La malvarma vento forblovis la senpovecon el la kapo de 
John. Li reflustris trankvile al sia atakanto: — Se vi estas vere 
la Nigra Kapitano, tiam vi mortigos neniun, precipe ne min! 
Mi estas via filo! Jen pendas ĉirkaŭ mia kolo la medaliono de 
mia kompatinda patrino kun ŝia foto! 


La medaliono estis klare videbla sur la nuda brusto de John. 
La premo de la revolvertubo ne mildiĝis sur lia flanko, kaj la 
neŝancelebla homo, kiu tenis ĝin, flustis trankvile en lian 
orelon: 


— Malfermu tiun medalionon! Sed atentu bone viajn 
manojn! 


La medaliono estis malfermita. La voĉo flustris denove: — Se 
vi havas alumeton aŭ aŭtomatan fajrilon, ekfumu cigaredon, 
kaj dume prilumu la bildon! Tre atentu viajn manojn! 


La alumeto ekflagris, kaj la Nigra Kapitano ekvidis por 
sekundo la bildojn de la tri jara Tomaso kaj tiun de la 


kompatinda virino. La vizaĝon, kiun de tiam li vidis en ĉiu 
horo antaŭ si. 


— Nun fermu la medalionon, iru al la aliaj, kaj dirantu al ili, 
ke mi savos vin ĉiujn, ili ne pafu, se mi venos! 


Li postrigardis la forirantan John-on. Ĝentlemano fariĝis el 
sia filo. Sed bona sango sin ne malkonfesas. Li vidis tion 
hodiaŭ. 


Kiel konsternige efikis la Nigran Kapitanon la renkontiĝo kun 
sia filo, kiun li vidis lastfoje, kiam tiu estis tri jara. Tion ne 
eblis analizi. La trosentemo certe estis malproksime de tiu 
kruda rabisto, sed kiun krom lia timiga forto kaj kuraĝo, 
ankaŭ lia elstara inteligenteco faris la gvidanto de la piratoj. 
Li maljuniĝis sur la maro, li ne povis esprimi siajn 
emocierupciojn. Li nur rigardis en tiun direkton, kien John 
forŝtelumis. Eble ekregis lin iom da kontenta sento, ke tiu 
homo, kiun li kredis sia filo, restis kurĝa kaj forta inter tiaj 
kompatindaj homoj. 


— Aŭskultu min! — diris John al siaj kunuloj. — Mi parolis 
kun la kapitano. Li staras tie. Neniu elprenu sian armilon, ĝis 
mi ne ordonos tion! — li kriis kategorie, kiam la aliaj volis 
etendi sian manon al la revolveroj. — Mi ne havas tempon 
klarigi tion! Mi interkonsentis kun li, ke okazos nenia 
malbono al ni! Li venos ĉi tien, kaj ĉiu kondutu trankvile kun 
li, ni ne devas timi lin. Malgraŭ tio, ke li estas la Nigra 
Kapitano!.. 


Por momento haltis ilia spiro, aŭdinte la teruran nomon. lIli 
estas sur la ŝipo de la Nigra Kapitano! 


— Tiam estas kapute al ni! — ĝemetis la kuiristo. 


— Ni saviĝos sendifekte! Mi scias! — Kial, tion li ne rakontis 
al ili. Li diris super la balustrado: — Se vi volas, bonvolu veni 


ĉi tien! Ni fidas vian vorton. Kaj ankaŭ vi povas fidi nin!.. 


La grandega, nigra ombro proksimiĝis kun malrapidaj paŝoj, 
kaj kiu havis armilon, tiu devis kolekti ĉiun sian forton por ne 
ektiri la ĉanon kun pasme kurbiĝanta fingro pro teruro. 


— Ŝipo veturas al ni de fore! — diris la kapitano kun sia 
kutima, malrapida parolmaniero. — Ni signalos, por ke ili 
surŝipigu vin. Diru tion, ke vi transvivis ŝiprompon, kaj la 
personaro de ŝipoFrisko savis vin! Mi opinias, ke vi ne 
perfidos nin... 


— Mi donas mian honorvorton pri tio en ĉies nomo — 
respondis John. 


La Nigra Kapitano rigardis lin longe. Lia mieno eĉ nun estis 
tiel senmove, kiel ĉiam. Li iris al la pruo. Mallonge li 
manipulis la ŝnuregojn, poste li malsupreniris sur la helica 
ŝtuparo, kunportis grandegan lampon, ekbruligis ĝin, li 
revenis denove kaj tiris, tiris ĝin supren, poste la flagon, kiu 
flagris kurte sur la supro de la ĉefmasto, prilumite. Neniu 
ekparolis. Poste li iris antaŭen al la malsuprenirejo kaj kriis 
en la mallumon kun tondra voĉo: 


— Hogs, venu ĉi tien, la aliaj restu sur sia loko! — En la unua 
momento aŭdiĝis la jubileo de la suspektata triumfo el la 
fono. La kapitano turnis sin al la kaptitoj: — Mi opinias, ke ĝi 
ne iros galte. Se okazos interbatado, pafu viajn kartoĉojn 
unu post la alia, ne prodigu superflue vian municion! lu 
konstante gardu ĉe la suprenirejo de la ŝtuparo! Turnu la 
direktilradon kvar gradojn orienten! — Dume aperis Hogs, 
kaj nun li parolis al tiu: — Atentu min! Mi signalis al tiu ŝipo, 
kiu proksimiĝas tie. Ĝi alvenos post kvaronhoro ĉi tien. Ni 
transdonos la kaptitojn, kiuj promesis, ke ili ne perfidos nin. 
Ĝis la ŝipo alvenos ĉi tien, ĉiu restu tie, kie li estas! Mi 
ordonas tion! Diru ĝin ankaŭ al la aliaj! 


— Tio ne estos bona, kapitano! — respondis Hogs. — Mi ne 
fidas tiujn homojn! Mi ne volas morti en elektroekzekuta 
seĝo! 


— Mi ne demandis vin! Diru al ili, kion mi ordonis! Al kiu ne 
plaĉas ĝi, tiu povas alfronti min! Iru! 


La grandega lampo gricadis supre, kiel la vento skuis ĝin, kaj 
la malproksima, brila punkto pligrandiĝis. La kapitano 
enpoŝigis siajn manojn kaj haltis antaŭ John: — Vi estas 
ĝisosta viro. Kio estas via profesio? 


Li demandis ĝin tiel, kiel la superulo la soldaton. 
— Mi estas doktoro. Filozofo. 


La blankhara homo metis sian manon sur lian ŝultron por 
momento kaj rigardis iom malgaje en la vizaĝon de la knabo. 


— Mi ĝojas, ke via patro povas esti fiera pri vi. Ne timu! Vi 
ĉiuj saviĝos de tie ĉi. Tiu proksimiĝanta lumpunkto estas 

krozŝipo. Gi alvenos ĉi tien multe pli rapide, ol kiu ajn alia 
ŝipo. 


Li enpoŝigis siaj manojn denove kaj rigardis al la mallumo de 
la interferdeko, poste li diris mallaŭte dorsen: — la virinoj 
reiru malantaŭ la stirejon, mi pafos la unuan fojon! Atentu! 


— Alo, kapitano! — aŭdiĝis el la murmuranta grupo de sur la 
interferdeko. — Ni ne volas, ke oni trovu tiujn homojn sur nia 
ŝipo! Finu vian stultan planon, ĉar ni mortigos ankaŭ vin! 


— Tuj forportu vin el la interfedeko! — Nun knalis pafo fare 

de la piratoj. La kapitano elpoŝigis siajn manojn, ekbrilis po 
unu pistolo colt, 45 kaliberaj. Li paŝis iom flanken, uzante la 
kajuton de la stiristo, kiel Ŝirmejon.- Ankoraŭfoje mi avertas 
vin... — tri-kvar kugloj frapiĝis en lia proksimo. — Ankaŭ tiel 


estas bone — li murmuris kaj pafis dekfoje unu post la alia. 
La kaptitoj akceptis lian konsilon, ili pafis nur po unu kuglo 
al la aperantaj ombroj. Larry ekkriis. Kuglo trafis lian brakon. 
La proksimiĝanta krozŝipo nun jam estis klare videbla. 


Ĉirkaŭ dek homoj mortis el la piratoj, la aliaj komencis 
kuratakon. Estis mirinda vidaĵo la maljuna pirato, kiel li kun 
teruraj pugnofrapoj, simple kaptis kelkiujn kaj ĵetis tiujn 
inter la aliajn, kiel ia reviviĝinta, venĝema dio el la 
mitologio, tute ne formoviĝinte de sia loko, li rebatis la 
sturmon. John batalis apud li kun ferstango, kiu kuŝis sur la 
planko, kaj ankaŭ la du matrosoj rapidis helpi al ili. Sur la 
krozŝipo oni jam ekatentis pri la pafoj, la militŝipo venis per 
plena vaporo, kaj estis klare aŭdeble, ke oni blovsignalis 
alarmon. Tio signifis la finon de la batalo. La piratoj nun jam 
retiriĝis. Ili perdis la ludon. La ŝtuparo, la triono de la 
interferdeko estis plena de sangaj, senvivaj aŭ 
rulbaraktantaj homoj. lu matroso kuŝis kun lezita kapo, kaj la 
kuiristo flegis lin. John estis plena de kontuzoj, sed mirinde li 
ne vundiĝis grave. La sango fluis sur la frunto de la Nigra 
Kapitano, kaj li eksidis sur faskon da ŝnurego, preminte sian 
manon surkoksen. 


— Kio okazis? — demandis John. 
— Nun jam... nenio... — li levis sian manon. 


Malbela piko trafis lian flankon. John rigardis lin konsternite. 
La bruna vizaĝo blankiĝis, kaj mano ekpremis lian manon, 
sur kiu jam estis sentebla la humida malvarmo de la morto. 
La batalŝipo post akra turniĝo alvenis apud ilia ŝipo, kaj 
armitaj matrosoj transsaltadis. Sed John ne okupiĝis pri tio. 
Li genuiĝis apud la maljunan matroson, ĉar li vidis, ke ties 
lipoj moviĝas, kaj li ŝatus diri ion. La malvarma mano 
kroĉiĝis al lia manplato tiel strikte, ke ĝi preskaŭ rompiĝis. 


Marlow kliniĝis tute proksimen al la vizaĝo de la Nigra 
Kapitano. Li aŭdis nur tion: 


— Adiaŭ... filo... mia... 


..La avino helpis ne nur sian nepon, sed ŝi plibeligis la 
malgajan finon de la kompatinda vivo de kulpa homo. Li 
mortis, kredante tion, ke sia filo prenas lian manon. Kaj kiel 
mi Jam rimarkis en mia romano aliloke, se oni vere kredas 
ion, eble nek tio estas problemo, se ĝi ne estas vera. Ofte 
nur la kredo mem povas esti tre granda donaco. 


John vertiĝas retrospektive 


Oni transportis la vunditojn kaj la arestitajn piratojn sur la 
krozŝipon, poste oni lokigis ankaŭ la ekskursantojn en la 
malsanulan ĉambron de la kirasŝipo. Ili preskaŭ lasis en la 
terpom-deponejo la kompatindan Havliĉek-on vindkatenitan, 
se ne venintus en la kapon de Larry, serĉigi lin. Larry tuj 
flankentiris lin kaj longe parolis kun li. Havliĉek okulvideble 
estis ekscitita kaj Larry insiste petis lin. Post la parolado 
Havliĉek povis efektivigi sian malnovan planon, ke fininte la 
aventurpelan vivon de la piratoj, li malfermos kafejon en 
San-Francisko, kio estas malpli romantika okupiĝo, sed kiel 
ni povis vidi, kelkfoje ĝi kaŭzas malpli multe da 
malkomforto. 


Por John estis malagrabla la multe da apreco, kiel la ĵurnaloj 
okupiĝis pri li laŭ la rakonto de siaj samkaptitoj, kaj li ne 
sciis, kion respondi al la ĵurnalistoj, kiuj atendis de li firman 
respondon je tiu demando, kiel li sukcesis mortigi ŝarkon 
sub la akvo per nura poŝotranĉilo? 


Marlow sentis tiel, ke pro la sekreto de sia terura deveno, li 
ne povas ligi al si knabinon, apartenantan al altranga 
familio. Malpli li povas fari tion, konsciante la malbonajn 
instinktojn, latentantajn en sia sango, kiuj foje povos liberiĝi 
kun elementa forto por puŝi lin en pereon kaj pekon. Li evitis 
Mary-on okulfrape. Ĝi estis des pli stranga, ĉar Mary kaptis 
ĉiun okazon por esti en lia proksimo. Tia okazo estis ankaŭ la 
vesperfesto de Fred Marlow, kiu revenis post du semajna 
ferio, nur tial, ke li kontrolu la fantastajn novaĵojn, 
disvastiĝintajn pri John. Ĉar la onklo estis konvinkiĝinta, ke 
oni intermiksis John-on kun iu. Ankaŭ li konstatis, ke la 
knabo tue ŝanĝiĝis. Li estis vireca, trankvila kaj aplomba. 
Sed iel enpensiĝema. 


— Admirinda bonŝanco — diris la maljuna Burton dum 
parolado, ĉirkaŭita de gastoj, — ke la Nigra Kapitano en la 
lasta momento venis helpi John-on. 


Poste li diris, ke la filo de la Nigra Kapitano estis ĝardenisto 
en la ministrejo, kaj li mortis antaŭ nelonge. 


— Rakontinte la mirindan historion ankaŭ al mia patrino, mi 
transdonis la medalion al ŝi, sur kiu estas li kun sia tre 
junaĝe mortinta patrino. Ĉu ĝi estas ankoraŭ ĉe vi, patrino 
mia? 


John ekstaris. Li faris kelkajn demandojn al sia onklo, poste li 
iris sur la balkonon ŝanceliĝante. Li komprenis ĉion dum 
momento. Li rigardis longe la nokton. Li do tamen devenas 
el la mola, sciencula familio Marlow. 


Mano ektuŝis lian ŝultron: 
— Diru John, ĉu vi koleras min? 
Mary estis tiu. 


Li ekprenis la knabinon je ambaŭ ŝultroj kaj rigardis en ŝian 
vizaĝon. Subite li tre ĝojis, ke li tamen ne estas la filo de la 
Nigra Kapitano. 


— Mi ne koleras, Mary, sed mi amas vin. 


..La unua kiso ĝenerale kutimas esti tre longa ĉe junaj kaj 
amantaj homoj. Sed la averaĝa tempo de tiuj tri unuaj kisoj 
certe superis la landan rekordon. 


— Mi jam amas vin delonge — diris Mary. — Ĉu vi scias, kiam 
vi staris sur tiu mallarĝa kornico, mi ŝatintus ŝriki? 


John subite vidis sin stari sur la flanko de la balanciĝanta 


ŝipo, kaj li komencis vertiĝi, ankaŭ lia koro komenci bategi 
forte pro timo. 


Vane! Bona sango sin ne malkonfesas. 


